
         Zagreb, Amruševa 2
		                           
					20-St-884/11-65

R E P U B L I K A    H R V A T S K A 
      
R J E Š E N J E
       
	TRGOVAČKI SUD U ZAGREBU, po stečajnom sucu Luciji Butigan, u stečajnom postupku nad stečajnom masom VINITEX d.o.o., Zagreb, Sveti Duh 98, OIB:08729764506, dana 30. studenog 2016.g.


r  i  j  e  š  i  o     j  e

I.	Određuje se nagrada stečajnom upravitelju u stečajnom postupku br. St-884/11 nad stečajnom masom VINITEX d.o.o., Zagreb, Sveti Duh 98, OIB:08729764506, u bruto iznosu od 36.270,00 kn.

Obrazloženje

Rješenjem ovog suda br. St-884/11 od 7. srpnja 2011.g. određen je nastavak postupka nad stečajnom masom VINITEX d.o.o., Zagreb, Sveti Duh 98, OIB:08729764506, a radi naknadno pronađene imovine. 

Stečajnu masu ovog dužnika činile su nekretnine – oranica upisana u zk. ul. br. 317, k.o. Andrijaševci, kuća i dvorište upisani u zk. ur. 313, k.o. Vinkovci, a koje nekretnine su  unovčene za iznos od 164.704,98 kn.

	Odluka o visini nagrade stečajnom upravitelju za obavljene stečajno upraviteljske poslove u ovom stečajnom postupku nad stečajnom masom u bruto iznosu od 36.270,00kn, određena je sukladno članku 94. st. 1. i 2. Stečajnog zakona, (Narodne novine br. 71/15), a utvrđena je na temelju Uredbe o kriterijima i načinu obračuna i plaćanja nagrade stečajnim upraviteljima (Narodne novine br. 105/15). 
	 	
Slijedom iznesenog, a temeljem prethodno citiranih zakonskih stečajnih odredbi i citirane Uredbe, doneseno je ovo rješenje.


 U Zagrebu 30. studenog 2016.g.

			     			        		      Stečajni sudac:
				                       
                              		    Lucija Butigan,v.r.




UPUTA O PRAVNOM LIJEKU:
Protiv ovog rješenja pravo žalbe ima stečajni upravitelj, dužnik pojedinac i svaki  stečajni vjerovnik. (čl. 94. st. 5. Stečajnog zakona).
      Za točnost otpravka-ovlašteni službenik:
  					                                  (Valentina Kranjčić)

    
DNA:
1. stečajni upravitelj
2. e-oglasna ploča Trgovačkog suda u Zagrebu 8 dana

